Prehľad úspechov slovenskej hádzanej

**Prehľad úspechov slovenskej hádzanej** sumarizuje prehľad prehľad medailí slovenských hádzanárov na vrcholných svetových a európskych podujatiach v ére samostatnosti, v reprezentácii Československa a prehľad klubových aj individuálnych úspechov v európskych pohároch.

## História
Československá mužská hádzaná slávila veľké úspechy v päťdesiatych a šesťdesiatych rokoch 20. storočia, kedy patrila k svetovej špičke. Z majstrovstiev sveta priviezli päť medailí, vyvrcholením tohto obdobia bol titul svetových šampiónov vo Švédsku 1967 , ku ktorému prispelo kvarteto slovenských hádzanárov. Štvornásobný medailista z MS Anton Frolo bol najstarším a Rudolf Horváth najmladším členom víťazného tímu , štvoricu Slovákov dopĺňali Vladimír Seruga a Martin Gregor. Posledný veľký úspech zaznamenali československí hádzanári pri olympijskej premiére tohto športu v Mníchove 1972, o zisk striebornej medaily sa pričinili traja Slováci, v bráne stál Peter Pospíšil a v poli bojovali Vincent Lafko a Andrej Lukošík .

Československá reprezentácia žien sa môže pochváliť kompletnou medailovou zbierkou z majstrovstiev sveta, vrátane titulu majsteriek sveta z premiérových MS 1957 v Juhoslávii. V sedemdesiatych a osemdesiatych rokoch 20. storočia získala slovenská ženská hádzaná výraznú prevahu nad českou, čo sa prejavilo aj na zložení reprezentácie. Na MS 1982 bolo družstvo Československa zostavené len zo slovenských hráčok!  Vyvrcholením bolo striebro z MS 1986 za účasti 12 Sloveniek. Družstvo malo medailové ambície aj na olympijských hrách 1988 v Soule, k postupu do najlepšej štvorky však chýbal jeden strelený gól v stretnutí s Juhosláviou . O ďalšiu účasť pod olympijskými kruhmi pripravil hádzanárky bojkot OH 1984 v Los Angeles, športovci socialistických krajín sa zúčastnili akejsi „náhradnej olympiády“ pod názvom Družba 84. Turnaj v hádzanej žien za účasti socialistických krajín, ktoré vtedy tvorili svetovú špičku sa konal v Trenčíne , Československo obsadilo druhé miesto za Sovietskym zväzom.

## Éra samostatnosti
História česko-slovenskej hádzanej sa uzavrela v roku 1993 už po rozdelení Česko-Slovenska. Obe krajiny sa naposledy predstavili v spoločnej reprezentácii, muži na MS 1993 pod názvom *ČR a SR* v zostave so šiestimi Slovákmi obsadili 7. miesto, ženy pod hlavičkou *SR a ČR* (10 Sloveniek) na MS 1993 skončili deviate. Nástupníckymi krajinami s právom účasti na ďalšom svetovom šampionáte sa stali muži Česka a ženy Slovenska. Ženy zahájili ústup z pozícií posledným miestom na premiérových ME 1994, následne sa zúčastnili majstrovstiev sveta 1995, no na ďalšiu účasť na vrcholnom podujatí museli čakať dlhých 19 rokov. Lepšie výsledky dosiahla reprezentácia mužov, ktorá si vybojovala účasť na dvoch majstrovstvách sveta a trikrát štartovali na európskom šampionáte. Pekný úspech dosiahli muži na MS 2009, kde obsadili 10. miesto .

Najväčší úspech slovenskej hádzanej dosiahla reprezentácia kadetiek do 17 rokov, na majstrovstvách Európy tejto kategórie získala zlaté medaily po finálovej výhre 34:30 nad rovesníčkami z Chorvátska  .

## Medailisti z olympijských hier

## Medailisti z majstrovstiev sveta
**Muži**

**Ženy**

## Úspechy v ére samostatnosti
 
* Účasť na MS: 2009 - 10. miesto, 2011 - 17.
* Účasť na ME: 2006 - 16., 2008 - 16., 2012 – 16., 2022 - 18.

* Účasť na MS: 1995 - 12., 2021 - 26.
* Účasť na ME: 1994 - 12., 2014 - 12., 2024 - 24.

## Úspechy v mládežníckych kategóriach
Majstrovstvá Európy kadetiek do 17 rokov: 2025 -  Slovensko

Zostava majsteriek Európy: Kristína Kubičinová (MŠK Iuventa Michalovce), Anežka Stránska (HC Tatran Stupava), Ema Augustínová (MHK Bytča) - Anna Šubjaková (Slovan Malá Fatra HK Žilina), Kristína Görögová (MHK Bytča), Viktória Cseh (HC DAC Dunajská Streda), Mária Bartková, Viktória Benedigová (obe Slovan Malá Fatra HK Žilina), Barbora Karkušová (HC Tatran Stupava), Kristína Sekáčová, Lucia Valientová (obe MHK Bytča), Liliana Gogová (ŠKP Topoľčany), Vanessa Bolf (Union St. Pölten/Rak), Zara Barbara Gogolová (HC DAC Dunajská Streda), Scarlet Špendlová, Lujza Rozi Bölcskei, Laura Kurňavová (všetky HK Slovan Duslo Šaľa), Eszter Komlós (HC DAC Dunajská Streda)

## Úspechy v európskych pohároch

**Klubové úspechy**

**Individuálne úspechy**

## Pozri aj
* Česko-slovenské národné hádzanárske družstvo mužov
* Česko-slovenské národné hádzanárske družstvo žien
* Slovenské národné hádzanárske mužstvo
* Slovenské národné hádzanárske družstvo žien

## Referencie

Kategória:Šport na Slovensku
Kategória:Úspechy slovenského športu
Kategória:Hádzaná na Slovensku